**Toamnă amnezică**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

toamna amnezică

și-a uitat culorile în venele mele

ipotecând verdele zilei de mâine

șuvoaie de melancolie au țâșnit

dintr-un robinet lăsat intenționat deschis

invadându-mi spațiul inimii

frunzele brumate au început să-mi cutreiere ființa

lăsându-mi urmele unui zbor neînțeles

ca o pasăre mă înalț și cobor scările anotimpurilor

într-un montaigne rousse

împins de doruri dependente de adrenalină

încă un gând se desprinde de mine

renunțare dulce-amară

precum un cer rostogolit de sus în jos

frângându-și albastrul în reflexii ruginii